Trelis/gawiki huggingface dataset:
Teacht i gcoróin Bhriotanach. Bíonn an Teacht i gcoróin Bhriotanach ag brath ar sliocht, gnéas (le haghaidh daoine a rugadh roimh Deireadh Fómhair 2011), dlisteanacht, agus creideamh. Tá cosc ar Caitlicigh a dhul ina rí nó banríon Sasana nó duine ar bith pósta le céile Caitliceach.
Riddick Bowe. Dornálaí Meiriceánach, a bhí ina churadh domhanda trom-mheáchain, is ea Riddick Lamont Bowe a rugadh ar 10 Lúnasa, 1967 i mBrooklyn, Nua-Eabhrac.
Ray Mercer. Dornálaí Meiriceánach, a bhí ina churadh domhanda trom-mheáchain, is ea Raymond Anthony Mercer a rugadh ar 4 Aibreán 1961 i Jacksonville, Florida.
Ríchathaoir. Is cathaoir deasghnách le haghaidh flaith, easpag, nó duine den chineál céanna í ríchathaoir.
Lily Collins. Is aisteoir Sasanach í Lily Jane Collins (a rugadh ar an 18 Márta 1989).
Corydoras britskii. Is iasc fionnuisce trópaiceach é Corydoras britskii a bhaineann leis an bhfo-fhine Corydoradinae den fhine Callichthyidae. Tá an t-iasc le fáil i Meiriceá Theas, áit a mbíonn teacht air in abhantrach uachtair Rio Paraguai, sa Bhrasaíl. Rangaíodh an speiceas roimhe seo mar "Brochis britskii". 
Tá líon ard eití an droma ag an iasc (15-18) i gcomparáid le speicis eile "Corydoras". Tá smuit níos giorra aige ná "C. splendens", súil níos mó, fásann go méid níos mó, agus bíonn a cheann clúdaithe go tarrach trí sciath mhór a shíneann thar bharr na mbarbal meabhrach. Fásfaidh sé suas le 8.8 cm ar fhad. 
Cónaíonn sé in aeráid thrópaiceach, in uisce le raon teochta 68-75 C.. Itheann sé péisteanna, crústaigh bheantacha, feithidí agus ábhar plandaí. Leagann sé uibheacha i ndlúthfhásra agus ní chosnaíonn na haosaigh na huibheacha.
Abhean. I Miotaseolaíocht na nGael, file na dTuatha Dé Danann, agus go háirithe Lugh, ba ea Abhean mac "Bec-Felmas". Maraíodh Aonghas os comhair Mhidhreach, de réir Flann Mainistreach i Leabhar Gabhála na hÉireann.
Sanasaíocht.
D'fhéadfadh é go bhfuil an t-ainm fréamhaithe ón bPrótai-Cheiltis *"Ad-bej-ānos", le brí litriúil "ag-bualadh-fear" nó b'fhéidir an smaoineamh "cláirseach-greadadh".
Airmed. I Miotaseolaíocht na nGael, ba shliocht na Tuatha Dé Danann í an bandia Airmheadh (Sean-Ghaeilge Airmed). I dteannta lena hathair Dian Céacht agus a dearthár Miach, leigheas sí iad siúd a bhí loite sa Dara Cath Maighe Tuireadh.
Tháinig éad ar a hathair, ámh, agus mharaigh sé Miach. Chaoin Airmheadh thar uaigh a dearthár, agus d'fhás lena deora gach luibh leigheasadh an domhain, 365 san iomlán - de réir líon na n-alt agus na bhféitheacha a bhí ag Miach. Bhailigh Airmheadh na luibheanna agus chuir sí in eagar go léir iad, á síneadh ar a fallaing. Arís eile, tháinig éad ar a hathair, tharraing sé buille uirthi agus scaip na luibheanna. De bharr sin, níl a fhios go deo ag éinne ach amháin Airmheadh gach rún na luibheolaíochta.
I dteannta le Dian Céacht, Ochtriullach agus Miach, bhí Airmheadh ar cheann de na déithe a bhí ar a cumas na mairbh a athbheochan lena hortha, á canadh thar tobar Shláine.
Aodh. I Miotaseolaíocht na nGael, prionsa na dTuath Dé Danann agus dia an domhain thíos ab ea Aodh (Sean-Ghaeilge Áed). De réir inscríbhinní a tháinig slán, ba é an mac is sine de Lir, Ard-Rí na dTuath Dé, agus Aobh, iníon Bhodhbh Dheirg. Insítear ámh sa Dinnseanchas gur mhac Daghdha é Aodh, agus gur mharaigh Corchenn de Chruach é, óir gur mheall sé a bhean chéile.
De réir an bhéaloidis, thug Aobh ceathrar páiste ar an saol le Lir, dhá chúpla Fionnuala agus Aodh, agus Fiachra agus Conn. D'éag sí i mbun bhreith clainne. Phós Lir arís le hAoife (deirfiúr Aoibhe, de réir roinnt leaganacha) ach bhí sí in éad leis na páistí. Bheartaigh sí go maródh iad ar cuairt chuig Bodhbh Dearg, ach ní maródh na searbhóntaí iad, as an méid sin grá a bhí acu don chlann. Ina ionad sin dá bharr, chuir sí mallacht orthu, maireadh i riocht ealaí ar feadh 900 bliain: 300 ar Loch Dairbhreach, 300 ar Mhuir nIocht, agus 300 ar an teiscinn mhór.
Insítear na seanscéalta go raibh a nguthanna fós acu agus gur fhoghlaim siad gach amhrán agus scéala na hÉireann, le cois na dteangacha a thóg turasóirí leo ó fhad i gcéin.
Tá a lán leaganacha ann maidir le buaic an scéil tar éis briseadh na mallachta. Is léir go bhfuil cuid mhaith dóibh faoi thionchar na Críostaíochta. Féach freisin Oidheadh Chlainne Lir le tuilleadh a léamh.
Ríocht na Polainne (1025-1385). B'í Ríocht na Polainne (; ) stát in Oirthear na hEorpa, a cruthaíodh sa bhliain 1025, trí chorónú Bolesław I Chrobry mar Rí na Polainne, áit nach raibh ach Diúcacht ann roimhe sin. Bhí Bolesław in ann é seo a dhéanamh toisc gur éag an tImpire Gearmánach Heinrich II. Ach nuair a fuair Bolesław bás bhí a theideal imithe leis. Ní bhfuair an Pholainn rí oifigiúil go dtí 1295 le Przemysł II (1257 - 1296), agus bhí ríshliocht Piastów i gceannas. Tháinig Ríocht nua faoi cheannas Jagiellowie sa bhliain 1385, nuair a phós Diúc Iagaille (ón Liotuáin) Jadwiga na Polainne.
Beag. I Miotaseolaíocht na nGael, ba shliocht na dTuath Dé Danann í Beag (Sean-Ghaeilge Bec). Bhí cáil aici de bharr an tobair naofa a bhí aici. Le haon deoch amháin as, bronnadh gaois agus tuar (ar feadh soicind) ar dhuine.
Bhí an tobar faoi chosaint a hiníonacha. Nuair a tháinig Fionn mac Cumhaill agus deoch á iarraidh, rinne siad iarracht é a chosc. Chaith duine dóibh uisce ina threo chun an ruaig a chur air, ach chuaigh roinnt de isteach ina bhéal. Bronnadh haois air dá bharr.
Bodhbh Dearg. I Miotaseolaíocht na nGael, ba mhac Eochaid Garb nó Daghdha é Bodhbh Dearg (Sean-Ghaeilge Bodb Derg), agus tháinig sé i gcomharbacht Daghdha mar rí na dTuath Dé Danann.
"Aisling Aonghasa".
Agus Bodhbh ina rí sidhe na Mumhan, d'iarr Aonghas ar a dheartháir cuidiú leis, bean a aisling a aimsiú. D'éirigh le Bodb sam eachtra seo, ag aithint an bhean mar Caer Ibormeith.
"Oidheadh Chlainne Lir".
I ndiaidh cliseadh na dTuath Dé Danann sa Chath Thailtean, toghadh Bodhbh mar rí na dTuatha Dé agus iad ag dul chun cónaí faoin talamh ina gcuid "sidhe". Athair a lán diachtaí an ea é ina dhiaidh sin. 
D'aithin gach céile comhraic toghchán Bhodhbh, ach amháin Lear, a dhiúltaigh urraim a thabhairt dó. Chuir Bodhbh comhairle ar a thacaithe gan díogras a imirt ar Lir. Thug Bodhbh beirt dá iníonacha féin mar chéile do Lear chun é a shuaimhniú. Tháinig an dá phósadh go crích míshona, ámh.
Réamhscéal na Tána.
Mar rí sidhe na Mumhan (agus a ghabha óir Lén ina theannta), bhí ról suntasach ag Bodhbh "Sidhe ar Femen" (mar a glaodh air) i réamhscéal an "Táin Bó Cuailnge." Ar aimsir aigese a bhí an muicí a tharraing achrann le muicí rí sidhe na gConnacht. Sa deireadh, shlog dhá bha na muicithe i riocht péisteanna, agus athrugadh iad mar na tairbh Fionnbheannach agus Donn Cuailnge, tarbh eipeamanach na Tána.
An Fhiannaíocht.
Sa scéal de chuid na Fiannaíochta darb ainm Cath Fhionntrá, bhí Bodhbh ina cheannaire na dTuath Dé Danann chun cuidiú leis na Fianna i rith an chatha úd.
Sanasaíocht.
D'fhéadfadh é go bhfuil an t-ainm Bodb gaolta le badhbh, os rud é go bhfuil fuaimniú mar an gcéanna aige. Feictear corruair sna seantéacsanna agus a Sean-Ghaeilge neamhchaighdeánach, ainm Badb litrithe mar "Bodb".
Brian (miotaseolaíocht). I Miotaseolaíocht na nGael, ar duine de thriúr mac Tuireann na dTuath Dé Danann ba ea Brian, i dteannta le Iuchar agus Iucharba.
"Oidheadh Chlainne Tuireann".
Shocraigh an triúr deartháireacha, Cian, namhaid a n-athair, agus é féin athair Lugh, a mharú. Chuaigh Cian i riocht muice, chun é féin a chur as aithne, ach chuaigh na deartháireacha i riocht cúnna, agus chuaigh ar a thóir. Mharaigh siad é agus shrac a chorp as a chéile. Rinne siad iarracht a gcoir a cheilt, ach rug Lugh orthu ar ball beag. Mar éiric, sheol sé ar tóraíocht iad ar fud an domhain, chun airm draíochta a thabhairt ar ais, a bhí ar intinn ag Lugh feidhm a bhaint astu sa Dara Cath Maighe Tuireadh. D'éirigh leo gach a raibh ó Lugh, ach d'fhill siad go hÉirinn agus iad gortaithe go dona. D'impigh siad ar Lugh iad a leigheas, ach dhiúltaigh sé. Fuair siad bás, agus fuair Tuireann bás de chumha thar a n-uaigheanna.
I leagan amháin ar a laghad den scéal, is é Brian an té a bhí glic agus grinn, siúd is nach raibh stuaim ná meabhair ag a dheartháireacha, agus an-uamhan orthu i láthair Bhriain. 
Cuireadh scéal Clainne Tuireann i gcomórtas le "hArgonautica" Gaelach.
Béaloideas na hAlban.
I mbéaloideas níos déanaí na hAlban, b'fhear mórchúiseach é Brian, a thug cabhair don Chailleach chun Deò-ghrèine a tharrtháil.
Cultúr na ndaoine.
Is príomhphearsa é Brian san úrscéal "" le Patrick Magee, a athinsíonn scéal Mhic Tuireann.
Caer Ibormeith. I Miotaseolaíocht na nGael, bandia an taibhrimh agus na tairngreachta ab ea Caor Iúrmheatha (Sean-Ghaeilge Cáer Ibormeith), iníon "Ethal Anbuail" at "Sid Uamuin" i gConnacht. Riocht eala a bhíodh aici de ghnáth, ach gach re Samhain, d'iompaíodh i riocht duine daonna ar feadh aon lá ceilteach amháin (a thosaíodh ag dul faoi na gréine).
"Aisling Aonghasa".
I rith taibhrimh Aonghasa, a mhair ar feadh bliana, sheas Caor in aice a leapa, ach dá shínfeadh sé amach di, rachadh sí as radharc. 
Chuaigh Aonghas ar tóir cailín a aislinge ag Loch Béal an Dragain agus d'aimsigh sé céad cailín is caoga nasctha le chéile, Caor a stór ina measc. Dúradh le hAonghas go mb'fhéidir leis Caor a phósadh, dá bhféadfadh sé in ann í a aithint ina riocht eala. D'éirigh leis ina thogha agus leis sin, rinne Aonghas eagla dó féin, agus as go brách leo ag eitilt go Brú na Bóinne, a áit chónaithe le fada an lá. Chan siad chomh bhinn sin ar a slí leo gur thit a n-éisteoirí ar fud na hÉireann a chodladh le trí lá agus oíche. Phós Caor Aonghas, agus, i measc rudaí eile, ba mháthair altrama Diarmada í.
"Oidheadh Chlainne Lir".
Tá móitíf athraithe i riocht eala le fáil i scéal chlainne Lir ar aon. Thugtaí an-urraim don eala maraon leis an ngrús, mar gheall ar a chumas san aer, ar thalamh agus ar mhuir, agus dá bharr ainmhí fíordhraíochta, in ann a aistriú go domhain eile. Ina theannta sin, bhí an grús gaolta le hathrú go riocht duine dhaonna, lena chumas seasaimh go hard ar talamh.
Ethal. I Miotaseolaíocht na nGael, rí Sidhe "Uamuin" i gConnacht ab ea Eathal Anbúail (Sean-Ghaeilge Ethal Anbúail) na dTuath Dé Danann. Ba í Cáer a iníon.
"Aislinge Oengusa".
Tá clú ar Eathal go príomhúil toisc gur fhear Ailill mac Máta agus Dagda cogadh air, chun a iníon Caor a phósadh le hAengus mac Daghdha. Scriosadh a ríocht ag airm a naimhde sa chogadh seo.
Cearmaid. I Miotaseolaíocht na nGael, mac Daghdha na dTuath Dé Danann ba ea Cearmaid Milbhéal (Sean-Ghaeilge: Cermait Milbél). Mharaigh Lugh é, mar chúiteamh ina chaidreamh lena bhean chéile, Buach. Chaoin Daghdha deora fola dá mhac, ach athbheoigh sé é le maide leighis. D'agair an triúr mac Cearmada, Mac Coill, Mac Ceacht agus Mac Gréine, ar a bhás, agus d'éirigh ina dhiaidh sin ina gcomh-Ard-Ríthe na hÉireann.
Sa Dinnseanchas, luaitear pearsa eile, Conan Milbhéal, mar mhac Daghdha, ach b'fhéidir gurb ionann é agus Cearmaid. Maraíodh Conan le hurchar ga caite "Feardhomhan" (Sean-Ghaeilge "Ferdoman") mac Conaill Cearnaigh (aitheanta chomh maith mar Aodh Rinn (Sean-Ghaeilge "Aed Rind")).
Creidhne. I Miotaseolaíocht na nGael, gabha óir na dTuath Dé Danann ab ea Creidhne (Sean-Ghaeilge Credne), mac "Brigit" agus "Tuireann". D'oibrigh sé chomh maith le cré-umha agus prás. Bhí clú agus cáil ar seisean agus a bheirt dheartháireacha, "Goibniu" agus Luchtaine, mar na "Trí Dé Dána", a ghaibhnigh hairm na dTuatha Dé a bheartaigh siad sna cathanna in éadan na bhFomhórach.
Deirtear gur chruthaigh Creidhne agus Dian Cécht do Nuada a lámh airgid.
Tógtar go minic Creidhne in ábhraíocht Creidne, gaiscíoch na bhFiann.
Ecne. I Miotaseolaíocht na nGael, dia na heagnaíochta agus an eolais ab ea Eagna (Sean-Ghaeilge Ecne) na dTuath Dé Danann.
Bhí triúr aithreacha ag Eagna, na deartháireacha Brian, Iuchar, agus Iucharba, mic "Brigid" agus "Tuireann". Tá aitheanta orthu triúr mar na "Trí Dé Danann", ach is féidir é seo a léamh mar "Trí Dé Dána", nó eolais. Seasann airíonna gaolmhara ina sliocht, agus is é Eagna mac an triúir acu, rud a chuireann i gcuimhne sean-nós Ceilteach an pholandrais.
Mharaigh a aithreacha Cian, athair "Lugh", agus insítear scéal díoltas "Lugh" in "Oidheadh Chlainne Tuireann".
In "Irish Druids and Old Irish Religions", deir James Bonwick gur bean í Eagna, agus bandia na filíochta.
Sinéad Diver. Lúthchleasaí Éireannach í Sinéad Diver, a rugadh ar an 17 Feabhra 1977 i mBéal an Mhuirthead, Contae Mhaigh Eo. Is ar son na hAstráile a bhí sí san iomaíocht ag na Cluichí Oilimpeacha agus ina cónaí san Astráil ó chuaigh sí ar imirce in 2002.
Gairm.
Níor thosaigh ag glacadh páirte i rásaí go dtí 2011 ach tá dul chun cinn iontach déanta aici ó shin.
Ghlac sí páirt ar son na hAstráile i gcraobh lúthchleasaíochta an domhain i mBéising in 2015 agus i Londain in 2017 chomh maith.
Chríochnaigh sí sa seachtú háit i Maratón Londan mí Aibreáin 2019.
Chríochnaigh sí sa 14ú áit sa rás 10,000m i gCraobh Lúthchleasaíochta an Domhain i Doha mí Mheán Fómhair 20i9. 
Sa bhliain 2019, chríochnaigh Diver Maratón Nua-Eabhrac in am 2:26:23. Bhí áit bainte amach aici ag na Cluichí Oilimpeacha i dTóiceo de bharr an ghaisce sin.
Pearsanta.
Tá ceangail láidir ag Diver le Gaeltacht Thír Chonaill. Is as an mBun Beag i nGaoth Dobhair dá hathair, Eddie.
Fionnuala. I Miotaseolaíocht na nGael, iníon Lir na dTuath Dé Danann ab ea Fionnuala (Sean-Ghaeilge Finnguala).
"Oidheadh Chlainne Lir".
Sa seanscéal "Oidheadh Chlainne Lir", chuir a leasmháthair éadmhar Aoife (iníon Bhodhbh Dheirg mallacht uirthise agus ar a deartháireacha Fiachra, Conn agus Aodh. D'iompaigh sí i riocht ealaí iad, agus chuir sí iachall orthu dul ar fánaíocht ar na lochanna agus abhanacha na hÉireann agus thar lear, ar feadh 900 bliain. I ndeireadh na dála, briseadh an mhallacht nuair a phós Lairgren mac Colmáin mac Cobhthaigh agus Deoch iníon "Finghin".
Thomas Moore.
Insítear scéal a fánaíochta ' san Amhrán "The Song of Albion", le liricí le Thomas Moore.
Gaibhne. I Miotaseolaíocht na nGael, gabha na dTuath Dé Danann ab ea Gaibhne (Sean-Ghaeilge Goibniu). Samhlaítear é chomh maith le haíocht/fáilteachas. Tá sé gaolta mhar sin le Gofannon na Breataine Bige agus Gobannus na nGallach.
Seanscéalta.
Feictear ainm a athar sna téacsanna mar "Esarg", agus mar Tuirbe Trágmar ('teilgeoir tuanna').
Cuireadh Gaibhne go minic i dteannta le Creidhne, gabha airgid, agus Luchtaine, siúinéir, mar na "Trí Dé Dána." Ghaibhnigh siad airm na dTuath Dé, a bheartaigh siad ina gcathanna in éadan na bhFomhórach. Mar mhalairt ar sin, cuirtear é i dteannta le Creidhne agus Dian Cécht, lia. Mhúnlaigh sé lámh nua airgid do Nuada, tar éis a baineadh a lámh de i rith catha. Rinne sé airm ar son na ndéithe freisin; sa "Leabhar Gabhála na hÉireann", luaitear é mar "ní gan tairbhe i mbruithniú", Deirtear go bhfuair seisean agus Dian Ceacht beirt bás de phlá nimhneach.
Ba spidiléir na ndéithe é Gaibhne chomh maith. De réir "Agallamh na Seanórach" agus "Altram Tige Dá Medar", chosnaíodh a chuid bia na Tuatha Dé ar thinneas agus ar sheanaois. Deirtear gurbh leis "Glas Ghaibhneann", bó draíochta na nirt.
Sna "hOrtha Naomh Gall", d'impíodh Gaibhne agus Dian Ceacht beirt in éadan na deilge.
D'fhéadfadh é gurbh ionann Gaibhne agus Culann na Rúraíochta.
Sanasaíocht.
Is amhlaidh go bhfuil an t-ainm "Goibniu" fréamhaithe ón tSean-Ghaeilge "gobae" (gin. "gobann") ‘gabha’, Breatnais "gof" (iol. "gofein") ‘gabha’, Gaillis "gobedbi" ‘leis na gaibhne’, atá go léir gaolta leis an Liotuáinis "gabija" ‘tinteán beannaithe’, "gabus" ‘féithiúil, glic’.
Jeremy Hunt. Polaiteoir de chuid an Pháirtí Choimeádaigh sa Ríocht Aontaithe is ea Jeremy Richard Streynsham Hunt (a rugadh é i gKennington, Londain ar an 1 Samhain 1966) agus seansailéir Státchiste na Ríochta Aontaithe ó Deireadh Fómhiair 2022. 
Gairm.
Bhí Hunt ina Aire Sláinte agus Gnóthaí Eachtracha idir 2012-2019. 
I mí Iúil 2022, chuir Hunt a ainm chun cinn don Phríomh-Aireacht ach cheal dóthain tacaíochta; ansin thacaigh Hunt le feachtas Rishi Sunak. 
Ar 14 Deireadh Fómhair, fógraíodh go raibh Hunt ceaptha ina Sheansailéir, an ceathrú duine sa ról sin i mbliana.
Tommy Morrison. Dornálaí Meiriceánach, a bhí ina churadh domhanda trom-mheáchain, ab ea Tommy David Morrison a rugadh ar 2 Eanáir 1969 i nGravette, Arkansas agus a fuair bás ar an 1 Meán Fómhair 2013.
Oliver McCall. Dornálaí Meiriceánach, a bhí ina churadh domhanda trom-mheáchain, is ea Oliver McCall a rugadh ar 21 Aibreán 1965 i Chicago, Illinois.
Tír an Fhia. Baile beag is ea Tír an Fhia atá suite in oileán Gharmna, in iardheisceart Chonamara, thart ar shé mhíle is tríocha ó Chathair na Gaillimhe. Is baile fearainn beag ciúin é freisin, atá míle agus ceathrú ar fhad agus timpeall leathmhíle ar leithead.
Tá an baile é féin ag síneadh le cuan foscúil ar a dtugtar Cuan an Fhir Mhóir. Tá an talamh san áit clochach agus tá portaigh agus go leor sléibhte sa gceantar freisin. Fásann gach cineál bláth san áit agus tá radharcanna áille le feiceáil thart timpeall. Tá an talamh roinnte suas ina phíosaí caola fada, ag síneadh síos go cladach. Ní baile mór tionsclaíoch é Tír an Fhia agus braitheann an chuid is mó de na daoine ar an iascaireacht mar shlí bheatha, ach caithfear a rá go bhfuil seo ag athrú go sciobtha. Tá eastát tionsclaíoch ann, ina bhfuil comhlachtaí ar nós More Net Teoranta agus Seaspray ag feidhmiú. Is comhlachtaí beaga go leor acu sin, áfach, nach bhfuil ach lear beag daoine ag obair iontu. Roinnt blianta ó shin, bunaíodh tionscadal nua oideachais, Muintearas, áit a gcuirtear cúrsaí foghlamtha agus oiliúna ar fáil don phobal, cúrsaí a dhíríonn den chuid is mó ar fhorbairt scileanna ríomhaireachta. Tá siopa amháin sa mbaile ar a dtugtar Tí Joe Mhic an Iomaire. Mar aon leis sin, tá séipéal ann darb ainm Séipéal Naomh Muire gan Smál agus scoil náisiúnta Thír an Fhia, a bhfuil suas le céad tríocha gasúr ag freastal uirthi. Reáchtáiltear chuile chineál imeachta i Halla Spóirt na scoile, ó champaí peile go club óige. Mar gheall go bhfuil muid ar an gcósta, tá go leor céibheanna beaga scoite timpeall, chomh maith le trá álainn ar a dtugtar an Trá Mhóir. Sa samhradh, bíonn Tír an Fhia cosúil le baile mór leis an méid cuairteoirí a bhíonn san áit. Freisin, mar gheall go bhfuil sé lonnaithe i gceantar Gaeltachta, tagann Gaeilgeoirí ó chuile chearn den tír chugainn ag foghlaim ár dteanga álainn.
Miach. I Miotaseolaíocht na nGael, lia na dTuath Dé Danann ab ea Miach mac Dhiain Cheachta. Chuir sé lámh chnis agus feola in ionad na láimhe airgid a rinne a athair dó Nuada. Mharaigh a athair é dá bharr, ite ag an éad toisc nach raibh seisean in ann a leithéid a dhéanamh. Ghearr sé ceann a mhic faoi cheathair lena chlaíomh: leis an gcéad buille, níor ghearr sé ach craiceann Mhéich, agus leigheas Miach é; leis an dara, bhris sé blaosc Mhéich, ach leigheas Miach é; leis an tríú, scríob sé inchinn Mhéich brain, ach leigheas Miach fós sin; leis an gceathrú buille, ghearr sé inchinn a mhic in dhá leath, agus sa deireadh maraíodh Miach. D'fhás 365 luibh óna uaigh a chuir a dheirfiúr Airmed in eagair, ach a scaip a n-athair éadmhar.
I ndeireadh na dála, áfach, feictear Miach arís níos déanaí sa scéal, fós ag leigheas na dTuath Dé le taobh a athar agus a dheirféar. Is léir dá bharr nach raibh aon dochar déanta.
Sanasaíocht.
Focal liteartha is ea "miach" fós sa Nua-Ghaeilge, le brí "buiséal" nó méid gráin chomhaontaithe. I dtéacsanna dlí, feictear miach le haghaidh méid gráin bhraiche. Sa Mhumhain, tá lua ann do "fleith in méich" (Fleadh Mhéich).
Bruce Seldon. Dornálaí Meiriceánach, a bhí ina churadh domhanda trom-mheáchain, is ea Bruce Samuel Seldon a rugadh ar 30 Eanáir, 1967 in Atlantic City, New Jersey.
Henry Akinwande. Dornálaí Briotanach, a bhí ina churadh domhanda trom-mheáchain, is ea Henry Adetokunboh Akinwande a rugadh ar 12 Deireadh Fómhair 1965 i nDulwich, Londain.
Neit. I Miotaseolaíocht na nGael, dia an chogaidh an ea Neid (Sean-Ghaeilge Néit). Seanathair Bhalair (na bhFomhórach), agus fear céile Neamhain, ach scaití Badhbh, ab ea é. Deirtear chomh maith gurbh uncail an Daghdé é, a thug "Aileach Néit" dó, a deirtear i mball eile gurb uaigh Aodha mhic Daghdé é.
Maraíodh Neid sa Dara Cath Maighe Tuireadh.
Sanasaíocht.
Is amhlaidh go bhfuil an t-ainm fréamhaithe ón bPrótai-Ceiltis *"nei-t-," le brí troid nó fearg. Feictear beirt déithe le hainmneacha cosúla ar inscríbhinní Ceiltibéaracha: "Neito"; agus "Mars Neto" na Róimhe.
Ríshliocht Windsor. Tá Ríshliocht Windsor i réim ar an Ríocht Aontaithe i láthair na huaire.
Uaithne. I Miotaseolaíocht na nGael, ba chláirseach an Daghdha na dTuath Dé Danann é Uaithne (Sean-Ghaeilge Uaitniu).
"Also known as "the Four-Angled Music", it was a richly ornamented magic cláirseach made of dair. When the Dagda played it, it put the seasons in their correct order. Other accounts tell of it being used to command the order of battle.
I ndiaidh an Dara Cath Maighe Tuireadh, thóg na Fomhóraigh cláirseach Daghdha leo mar chreach. D'aimsigh Daghdha i dtigh fleá í, agus Breas agus a athair Ealatha an léi. Bhí cosc curtha ar an gcláirseach ag Daghdha, ionas nach gcanfadh sí go dtabharfadh sé cead. Ghlaoigh sé uirthi, léim sí den bhalla agus tháinig chuig Daghdha, ag marú deichniúr ar a slí.
Sanasaíocht.
Tá "uaithne" ann fós sa Nua-Ghaeilge mar fhocal liteartha, le bríonna "crann taca" nó "fonn" (ceoil), b'fhéidir mar thoradh meafar comhleantach.
"Daur Dá Bláo", Dair Dhá Bhláth, agus scaití "Coir cethar chuir", Ceol Ceithre Uillinn ab ainmneacha do chláirseach Daghdha.
Sa Táin Bó Fhraoigh, insítear gurb é brí an ainm ná 'Breith-Clainne', agus go raibh triúr mac ag Bóinn, agus iad na trí chantaireacht Uaithne: gin an ghoil, gin an gheana agus gin an tsuain.
Anúna.
Is é "An Uaithne" an bunainm den chór Éireannach Anúna.
Luchtaine. I Miotaseolaíocht na nGael, siúinéir na dTuath Dé Danann ab ea Luchtaine (or Luchta) mac Brigit agus Tuireann. Bhí clú air féin agus a dheartháireacha Creidhne agus Gaibhne mar na "Trí Dé Dána". 
Ghaibhnigh siad na hairm a bheartaigh na Tuatha Dé in éadan na bhFomhórach.
Teampall Neimhe. Séadchomhartha atá suite i Xuanwu, ceantar stairiúil i ndeisceart chathair Béising na Síne, is ea Teampall Neimhe (Sínis shimplithe: 天坛; Sínis thraidisiúnta: 天壇; pinyin: "tiān tán"). 
Tógadh an t-ionad teampall ar a dtugtar Teampall Neimhe idir an bhliain 1406 agus an bhliain 1420 agus do bhí ról tábhachtach aige i saol na Síne nuair a bhí an t-impire i gceannas uirthi. De réir dhearcadh na Síne impiriúla, ba é an t-impire "Mac Neimhe" agus go raibh air meas a léiriú ar a sinsir (.i. muintir Neimhe) chun ord 'is eagar a choinneáil i mbeatha saolta an chine dhaonna. 
Meastar gurb é Teampall Neimhe an sampla is fearr d'ailtireacht thraidisiúnta na Síne agus tá áit aige ar liosta Shuímh Oidhreachta Domhanda, liosta a raibh an teampall san curtha leis insa bhliain 1998.
Corydoras multiradiatus. Is iasc fionnuisce trópaiceach é an Corydoras multiradiatus (Gaeilge:"cat mara mucshrónach") a bhaineann le fo-fhine Corydoradinae den fhine Callichthyidae. Meiriceá Theas áit dúchasach an éísc seo, agus tá sé le fáil in abhantrach na hAmasóine iartharaí, in Eacuadór agus i bPeiriú. Go traidisiúnta cuirtear an speiceas seo i m"Brochis" ach is comhchialla den "Corydoras" é an géineas. I rith an ama, aithníonn FishBase "Brochis" mar ghéineas bailí. 
Tá thart ar 17 spíon eite droma ag an iasc i gcomparáid leis an 11 nó 12 a fheictear go coitianta i "Corydoras splendens". Tá an smuit i bhfad níos faide ná speicis eile sa ghéineas a mhíníonn an t-ainm coitianta. Fásfaidh an t-iasc ar fhad suas go 6.7 cm. 
Cónaíonn an cat mara mucshrónach seo in aeráid thrópaiceach in uisce le pH 6.0-.2.2, cruas uisce de 15 cCG, agus raon teochta 21-24 C. Itheann sé ar phéisteanna, crústaigh bhothacha, feithidí agus ábhar plandaí. Leagann sé uibheacha i bhfásra dlúth agus ní chosnaíonn na héisc fhásta na huibheacha. 
Tá tábhacht thráchtála ag baint leis cait mhara seo i dtionscal trádála an uisceadáin, cé go bhfuil sé measartha gann nó measctha le "C. splendens". Tá a chúram beagnach mar an gcéanna le "C. splendens".
Chris Byrd.  Dornálaí Meiriceánach, a bhí ina churadh domhanda trom-mheáchain, is ea Christopher Cornelius "Chris" Byrd a rugadh ar 15 Lúnasa, 1970 i bhFlint, Michigan.
John Ruiz. Dornálaí Meiriceánach, a bhí ina churadh domhanda trom-mheáchain, is ea John Ruiz a rugadh ar 4 Eanáir, 1972 i Chelsea, Massachusetts.